ZAPISNIK

33. sjednice Vijeća Mjesnog odbora Dragonožec, održane 24. studenoga 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19:00 sati.



NAZOČNI: Članovi Vijeća: Marijan Hrgović, Mirica Fanuko, Janko Horvat i Jure Pučko.
NENAZOČNI ČLANOVI VIJEĆA: Stjepan Cerovski 
Stručni referent: Stjepan Tomislav Križanić

Predsjednik Vijeća Marijan Hrgović pozdravlja prisutne, otvara sjednicu, utvrđuje da je na  sjednici nazočna večina članova Vijeća (4), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 32. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 32. sjednice.
Jednoglasno (4 „za“), usvojen je zapisnik sa 32. sjednice.
Predsjednik otvara raspravu o dnevnome redu.  Prva točka dnevnoga reda zbog provjere u Gradskom uredu vadi se iz dnevnoga reda, predlaže se dodatna točka vezana zu korištenje prostora za potrebe umirovljenika. 
Jednoglasno (4„za“) je usvojena dodatna točka.
Predsjednik daje na glasanje izmijenjeni dnevni red  
Jednoglasno (4„za“) je usvojen 

DNEVNI RED

1. [bookmark: _Hlk523472998]Prijedlog programa građenja komunalne infrastrukture na području grada Zagreba u 2024. – davanje mišljenja 
2. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
3. Izgradnja staračkog doma na području Mjesnog odbora Dragonožec
4. Zamolba za korištenje prostora Plesni centar Bamboleo
5. Potreba za trgovinom mješovite robe u naselju Donji Dragonožec - rasprava
6. Zahtjev za korištenje prostora Podružnica umirovljenika Dragonožec
7. Pitanja, prijedlozi i obavijesti


Ad. 1. - Prijedlog programa građenja komunalne infrastrukture na području grada Zagreba u  
              2024. – davanje mišljenja 

	Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća.  Članovi nisu zadovoljni sa brojem akcija u Mjesnom odboru Dragonožec ali i akcija koje su vezane uz samu Gradsku četvrt Brezovica. U raspravi se je govorilo da na području većine mjesnih odbora u Brezovici još nema odvodnje, vode niti plina osnovnih stvari od komunalija koje su osnovne za život stanovnika Grada Zagreba. Ovakvom raspodjelom mjesni odbori u sastavu gradske četvrti sve će više biti u lošijoj situaciji od ostatka Grada Zagreba bez obzira što jedino Gradska četvrt Brezovica i svi njeni mjesni odbori bilježe povećanje broja stanovnika naspram ostatka Grada Zagreba. Nakon kraće rasprave, predsjednik Vijeća daje na glasovanje slijedeći zaključak.
Vijeće je jednoglasno (4 „za“) donijelo

  ZAKLJUČAK
o Prijedlogu programa građenja komunalne infrastrukture na području grada Zagreba u 2024. 

1. Vijeće Mjesnog odbora Dragonožec raspravljalo je o Prijedlogu programa građenja komunalne infrastrukture na području Grada Zagreba u 2024. 

2. Vijeće Mjesnog odbora Dragonožec daje pozitivno mišljenje na Prijedlog programa, ali nije zadovoljno sa udjelom akcija koje se odnose na Gradsku četvrt Brezovica, a samim time i na Mjesni odbor Dragonožec i dinamikom realizacije Programa obzirom da će radi toga Gradska četvrt Brezovica u opremljenosti komunalnom infrastrukturom i dalje zaostajati  za ostalim dijelovima Grada Zagreba jer na većem djelu nema odvodnje, vode, javne rasvjete i plina.

3. Ovaj se zaključak dostavlja Vijeću Gradske četvrti Brezovica na daljnje postupanje.

	
Ad. 2. -  Program održavanja javnih prometnih površina, građevina i uređaja javne 
               namjene, javne rasvjete te izvanrednog održavanja nerazvrstanih cesta na 
               području Grada Zagreba u 2024.

Marijan Hrgović otvara drugu točku dnevnoga reda, daje informacije vezane uz drugu točku dnevnoga reda te otvara raspravu u kojoj su sudjelovali svi članovi Vijeća. 
Ponovno u raspravi se upozorava na problem, premala zastupljenost Gradske četvrti Brezovica u Programu održavanja.
Nakon rasprave, predsjednik Vijeća daje na glasovanje slijedeći zaključak.
Vijeće je jednoglasno (4 „za“) donijelo
ZAKLJUČAK
o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

1. Vijeće Mjesnog odbora dragonožec raspravljalo je o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

2. Vijeće Mjesnog odbora Dragonožec daje negativno mišljenje na Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. i upozorava da je udio akcija za Gradsku četvrt Brezovica trebao biti veći jer nema provedenih osnovnih uvjeta za život a to je odvodnja, voda, javna rasvjeta, asfalt i plinofikacija.

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 3. - Izgradnja staračkog doma na području Mjesnog odbora Dragonožec

Marijan Hrgović otvara treću točku dnevnoga reda, otvara raspravu te daje informacije vezane uz točku dnevnoga reda. U raspravi su sudjelovali svi članovi Vijeća. 
Jure Pučko kao predlagač točke dao je informaije o materijalu koje je dostavio te je mišljenja da je starački dom idealno staviti u Dragonožec zbog okoliša i smanjene buke od prometa.
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o prijedlogu za izgradnju staračkog doma u Mjesnom odboru Dragonožec

1. Vijeće Mjesnog odbora Dragonožec raspravljalo je o potrebi izgradnje staračkog doma na području Mjesnog odbora Dragonožec.

2. Vijeće Mjesnog odbora Dragonožec predlaže dvije lokacije za izgradnju staračkog doma: Vodovodna ulica I. odvojak na prostoru dječjeg igrališta a druga lokacija je kod nogometnog igrališta u ulici Sitača kbr. 5.

3. Ovaj se zaključak dostavlja Vijeću Gradske četvrti Brezovica na daljnje postupanje.
	

Ad. 4. - Zamolba za korištenje prostora Plesni centar Bamboleo

Marijan Hrgović otvara četvrtu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o zahtjevu za korištenje prostora Plesni centar Bamboleo

1. Vijeće Mjesnog odbora Dragonožec raspravljalo je o zahtjevu za korištenje prostora.

2. Vijeće Mjesnog odbora Dragonožec ne odobrava korištenje prostora Plesnom centru Bamboleo. Vijeće neće odobravati korištenja prostora sve dok će u objektu  biti školska nastava.  

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 5. – Potreba za trgovinom mješovite robe u naselju Donji Dragonožec

Marijan Hrgović otvara petu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća.
Jure Pučko smatra da Dragonožec i okolna naselja imaju potrebu za velikom trgovinom, trenutno na cijelom području postoji jedna trgovina koja ne zadovoljava potrebe naselja Dragonožec, Trpuci, Havidići i Lipnica. Uz sve to prva trgovina je tek u Obrežu. Traži da se pošalje zahtjev prema trgovačkim lancima da otvore trgovinu na području Dragonošca. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o izgradnji trgovačkog centra - trgovine

1. Vijeće Mjesnog odbora Dragonožec raspravljalo je o potrebi Dragonošca za trgovinom.

2. Vijeće Mjesnog odbora Dragonožec poziva trgovačke lance da investiraju u izgradnju trgovine na području Mjesnog odbora Dragonožec.

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 6. - Zahtjev za korištenje prostora Podružnica umirovljenika Dragonožec

Marijan Hrgović otvara šestu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
Z A K LJ U Č A K 
o jednokratnom korištenju prostora mjesne samouprave Dragonožec

1. Podružnica umirovljenika Dragonožec, Donjodragonoška cesta 30, 10253 Donji Dragonožec, odobrava se jednokratno korištenje MO Dragonožec, dana 9. prosinca 2023. od 8:00 do 00:00 sati. 

2. Prostor iz točke 1. ovog zaključka, koristit će Podružnica umirovljenika Dragonožec, Donjodragonoška cesta 30, 10253 Donji Dragonožec, bez plaćanje naknade. 

3. Podružnica umirovljenika Dragonožec, Donjodragonoška cesta 30, 10253 Donji Dragonožec, obvezuje se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad. 7. - Pitanja, prijedlozi i obavijesti

Marijan Hrgović otvara sedmu točku dnevnoga reda, otvara raspravu. 
Jure Pučko predložio je da Vijeće Mjesnog odbora izradi Božićne čestitke.
Marijan Hrgović mišljenja je da su sada malo zakasnili i da skupe novac neće stići izraditi čestitke do Božića.
Marijan Hrgović informirao je članove da mu se obratio gospodin Skenderović sa zahtjevom za izradu nadstrešnice na bus stanici kod kbr. 19. Zatražio je rješavanje oborinske odvodnje na Vušnom vrhu, voda donosi šljunak i šoder na cestu što stvara problem vozačima. Zatraženo je kopanje graba na području Gornjeg Dragonošca. Predsjednik informira da je gospođa Ana Matin zatražila kopanje grabe u ulici Sitača u dužini od 300 metara do ulice Čret. Isto tako trebalo bi se počistiti uz Donjodragonošku cestu u smjeru naselja. 
Janko Horvat upozorava da je znak Pod Stoborom na podu, trebalo bi ga ponovno postaviti.
Marijan Hrgović, obzirom da nije bilo više pitanja, predsjednik zatvara raspravu i zaključuje sjednicu.

            Sjednica je završila u 20:46 sati. 



KLASA: 024-08/23-003/2244
URBROJ: 251-13-11-8/004-23-2
Donji Dragonožec, 24. studenoga 2023.


Zapisnik izradio:
Stjepan Tomislav Križanić




Predsjednik
Vijeća Mjesnog odbora
Dragonožec

Marijan Hrgović

